Ego Guilencus, Dei gratia Lingonensis episcopus, notifico cunctis donum quod Josbertus de Mosa per manum meam fecit ęcclesię Morimundensi de terra que quondam Bicolia, nunc vero Morivallis vocatur. Ipse igitur Josbertus de Mosa et uxor ejus Adelina filiique eorum Ugo scilicet et Raynerius, Falco quoque et Galterus et soror eorum Theophana cum marito suo Girardo Donnimartini, concesserunt ęcclesię Morimundensi predictam terram per certas divisam metas, insuper per totum alodium de Romanis usuaria nemorum ad marrimandum et ad focum et vanam pasturam cuncti generis animalibus et ad porcos pastionem cum nemus glandes vel faginam portaverit. Testes : Gerardus dominus Bolmontis, Albricus de Gonneycort et Hugo frater ejus, Ricardus prepositus Bolmontis, Rodulfus major de Romanis, Godebertus, Ricardus carpentarius. Concesserunt hoc donum Guiardus vicecomes Clarimontis et Albricus de Gonneycort. Testes : Haymo de Tylecastro, Hugo de Covelenz, Ascherus de Montesaugio, Milo Pautonarius, Guido Talavaz, Theobaldus de Chasuz, Girardus Bolmontis, Josbertus de Mosa, Hugo frater ejusdem Albrici. Sub predictis testibus laudavit totam hanc elemosinam Girardus Bolmontis et frater ejus Theobaldus, insuper etiam quicquid idem Josbertus et sui predicte ęcclesię superaddere voluerint. 
 Totam hanc donationem de terris et usuariis predictis non solum concesserunt Garnerius et Bertinus de Lyfou et uxores eorum, uxor etiam fratris sui Hugonis cognomento Largi cum filio suo Garnerio, verum etiam quicquid adhuc in futurum de predicto alodio acquirere potuerint. Testes : Aynardus prepositus de Nogento, Alardus de Briocort, Robertus de Calfurno, Albricus de Tyvez, Guido de Loveres. Et si aliquod dampnum in toto predicto alodio fuerit a Morimundensibus vel ab eorum familia in pratis vel segetibus factum, sine aliqua emendatione restituetur. 
 Albertus etiam, laude uxoris et filiorum, concessit partem alodii sui apud predictum locum de Romanis. Testes : Symon dominus Clarimontis et filius ejus Guiscardus, Hugo etiam Montislandonis, Jermon et Johannes miles, et Hugo clericus comitis. Hanc elemosinam sigillo meo confirmo, et ne quis infringat, sub anathemate  interdico coram clericis et militibus meis, Ayrardo decano, Gibuino, Raynaldo de Grancey, Reymundo, Roberto filio ducis Burgundie, Balduino abbate de Crista, Ulrico Acrimontis, Guidone de Ransyneriis, Gisleberto de Porta et Girardo fratre ejus.